<classify> Taasisi ya Kuzuia na Kupambana na Rushwa Takukuru imeitaka jamii kutoa ushirikiano katika vita ya kukomesha vitendo vya rushwa ya ngono huku ikithibitisha kwamba hata wanaume wanakumbana na vitendo hivyo lakini huona aibu kutoa taarifa. Akizungumza katika semina ya Safari salama kwa wasichana na wanafunzi bila rushwa ya ngono inawezekana, iliyoandaliwa na taasisi ya Wanawake Katika Jitihada za Kimaendeleo WAJIKI jijini Dar es Salaa, Mkuu wa Dawati la Elimu, Takukuru mkoa wa Kinondoni, Elli Makala amesema Takukuru inapambana na aina zote za rushwa.Taasisi inapambana na aina zote za rushwa ikiwemo ya ngono ambapo waathirika wengi wa aina hii ya ngono ni wanawake lakini hata wanaume ni waathirika, alisema.Amesema tofauti na fikra za wengi, kuthibitisha rushwa ya ngono ni rahisi pale ambapo muathirika anatoa ushirikiano wa kutosha, ikiwa ni pamoja na kuwa karibu zaidi na mshtakiwa muomba rushwa ili kuisaidia Takukuru kufanya uchunguzi wa kina na wa kujiridhisha.Wote tunajua rushwa ya ngono inapoishia. Wawili wanapokua safarini kuelekea kitandani, mlalamikaji yapaswa kuwa ameshatoa taarifa ili kuiwezesha Takukuru kuwepo eneo la tukio kabla adhima ya muomba rushwa haijatimizwa, amesema.  <topic>: KITAIFA 